钦定古今图书集成/历象汇编/岁功典/第008卷 > 《渔家傲》〈正月〉元·欧阳元功
## 钦定古今图书集成/历象汇编/岁功典/第008卷 > 《渔家傲》〈正月〉元·欧阳元功

正月都城寒料峭，除非上苑春光到。元日班行相见
了，朝回早。阙前褫帊懽相抱。　汉女姝娥金搭脑，国
人姬侍金貂帽。绣毂雕鞍来往闹，闲驰骤。拜年直过
烧灯后。

《前调》：〈二月。〉　　　　　　　　前人。

二月都城春动。野引龙灰，向银床画。士女城西争买
架。看驰马，官家，迎佛官兰若。　水暖天鹅纷欲下，鹰
房奏猎催车驾，却道海青逢燕。怕才过社，柳林飞放
相归罢。

《前调》：〈三月。〉　　　　　　　　前人。

三月都城游赏竞。宫墙官柳青相映。十一门头车马
并。清明近。豪家寒具金盘饤。　墦祭留连芳草径。归
来风送梨花信。向晚轻寒添酒病。春烟暝。深深院落
秋千迥。

《前调》：〈四月：〉　　　　　　　　前人。

四月都城冰碗冻，含桃初荐瑛盘贡。南寺新开罗汉
洞，伊蒲供，杨花满院莺声哢。　岁幸上京车驾动，近
臣准备銮舆从。健德门前飞玉鞚，争持送，葡萄马乳
归银瓮。

《前调》：〈五月。〉　　　　　　　　前人。

五月都城犹衣袷，端阳蒲酒，新开腊。月傍西山青，一
掏荷花夹。西湖近岁过苕霅，　血色金罗轻汗褟。宫
中画扇传油法。雪腕彩丝红玉甲。添香鸭，凉糕时候
秋生榻。

《前调》：〈六月。〉　　　　　　　　前人。

六月都城偏昼永，辘轳声断浮瓜井。海上红楼攲扇
影。河朔饮碧莲花肺。槐芽沈　绿鬓。亲王初守省，乘
舆出后严巡警。太液池心波万顷。闲芳景。埽宫人户
捞渔艇。

《前调》：〈七月：〉　　　　　　　　前人。

七月都城争乞巧，荷衣旖旎新棚笊。龙袖娇民儿女
狡，偏相搅。穿鍼月下浓妆佼，　碧玉莲房和柄拗。晡
时饮酒醒时卯，淋罢麻鞂秋雨饱，新凉峭。夜灯叫买
鸡头炒。

《前调》：〈八月：〉　　　　　　　　前人。

八月都城新过雁，西风偏解惊游宦。十载辞家衣线
绽，清宵半。家家𢭏练砧声乱。　等待中秋明月翫，客
中只作家中看。秋草墙头萤火烂，疏钟断。中心台畔
流河汉。

《前调》：〈九月。〉　　　　　　　　前人。

九月都城秋日亢，马头白露迎朝爽。曾上西山观苍
莽。川原广。千林红叶同春赏。　一本黄花金十镪，富
家菊谱签银榜。龙虎台前鼍鼓响，擎仙掌。千官瓜果
迎銮仗。

《前调》：〈十月。〉　　　　　　　　前人。

十月都城家百蓄。霜菘雪韭冰芦菔。煖炕煤炉香豆
熟。燔獐鹿。高昌家赛羊头福。　貂袖豹袪银《鼠襮》。美
人来往毡车续。花户油窗通晓旭。回寒燠。梅花一夜
开金屋。

《前调》：〈十月。〉　　　　　　　　前人。

《子月都人居暖阁》，吴中雪纸明如垩。锦帐豪家深夜
酌。金鸡喔，东家撤宴西家噱。　纤指柔长宫线弱。阳
回九九官冰凿，尽道今冬冰不薄。都人乐，官家喜受
新年朔。

《前调》：〈十二月。〉　　　　　　　前人。

腊月都人供暖箑，宫中障面霜风猎。甲第藏钩环侍
妾。红袖压，笑歌声送金蕉叶。　倦客玉堂寒正怯，晓
洮金井冰生鬣。冻合灶觚饧，一楪吴霜镊。换年懒写《宜春帖》。